**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O DOLOČITVI EKONOMSKE CENE STORITVE »POMOČ DRUŽINI NA DOMU« V OBČINI RENČE-VOGRSKO OD 1. 1. 2021 DALJE**

*PRAVNA PODLAGA:*

* 43. člen Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19),
* 12. in 18. člen Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Storitev »Pomoč družini na domu« je socialno varstvena storitev, ki jo je na podlagi 43. člena Zakona o socialnem varstvu (v nadaljevanju: Zakon) kot javno službo dolžna zagotavljati in organizirati lokalna skupnost. Določanje cene storitve in subvencionirane cene za uporabnika opredeljujejo naslednji predpisi:

* 99. člen Zakona določa, da občina storitev pomoč družini na domu financira najmanj v višini 50 % subvencije k ceni storitve in v višini, za katero je upravičenec oziroma drug zavezanec delno ali v celoti oproščen plačila.
* Pravilnik o metodologiji za oblikovanje cen socialno varstvenih storitev (v nadaljevanju: Pravilnik) za določitev cene storitve v 36. členu določa, da izvajalec vloži vlogo za soglasje k ekonomski ceni pri pristojnem organu pred začetkom izvajanja storitve.
* 40. člen Pravilnika določa način, po katerem mora izvajalec izvesti postopek usklajevanja ekonomskih cen storitve.
* 42. člen Pravilnika določa, da je izvajalec storitve dolžan pristojnemu organu pošiljati obvestilo o višini cene, usklajene v skladu z določbo 40. in 41. člena Pravilnika, v roku 15 dni od uskladitve.

V Občini Renče-Vogrsko od 1. 1. 2016 izvaja socialno-varstveno storitev »Pomoč družini na domu« Dom upokojencev Nova Gorica. Storitev za trenutno 44 uporabnikov mesečno izvajajo 4 izvajalke neposredne oskrbe v rednem delovnem razmerju.

Izvajalec storitve »Pomoč družini na domu« Dom upokojencev Nova Gorica je Občini Renče-Vogrsko dne 12. 10. 2020 dostavil vlogo za določitev nove ekonomske cene storitve »Pomoč družini na domu« zaradi polovične zaposlitve dodatne oskrbovalke in ji skladno z 18. členom Pravilnika o metodologiji za oblikovanje cen socialno varstvenih storitev priložil potrebne izračune. Izračun nove ekonomske cene je pripravljen na zakonsko predpisanih obrazcih. Iz vloge in izračunov izhaja, da nova ekonomska cene storitve za leto 2021 z upoštevano dodatno zaposlitvijo v obsegu 0,5 oz. 4 ure znaša 20,39 EUR (trenutno 20,25 EUR) in je za 0,7 % višja kot v letu 2020.

Izvajalec storitve je dne 6. 11. 2020 dostavil dodatno vlogo za določitev nove ekonomske cene, zaradi potrebe po dodatni zaposlitvi v okviru strokovne priprave, ki se deli na vse občine, v katerih izvajalec izvaja navedeno storitev (deleži občin se določijo glede na število uporabnikov in izvajalk neposredne oskrbe, delež Občine Renče-Vogrsko znaša 7,73 %). Vlogi so ravno tako priloženi izračuni na zakonsko predpisanih obrazcih, iz katerih izhaja, da bi ekonomska cena storitve ob zaposlitvi oskrbovalke za polovični delovni čas in dodatne strokovne delavke znašala 20,79 EUR. Na naše zaprosilo je izvajalec dne 3. 12. 2020 vlogo dopolnil še z dodatno – krajšo obrazložitvijo ekonomskih cen, ki se nanaša samo na izračun ekonomske cene ob zaposlitvi oskrbovalke za polovični delovni čas (20,39 EUR), in na izračun ekonomske cene ob zaposlitvi oskrbovalke za polovični delovni čas in dodatne strokovne delavke (20,79 EUR).

*OCENA STANJA:*

Zaradi čakalne vrste prosilcev za izvajanje storitve je potrebno pristopiti k dodatni zaposlitvi oskrbovalke za izvajanje neposredne oskrbe v Občini Renče-Vogrsko za polovični delovni čas.

Odbor za družbene dejavnosti je predloge nove ekonomske cene obravnaval na svoji 13. seji dne 7. 12. 2020 in na podlagi predstavitve oblikovanja ekonomske cene, potreb po novih zaposlitvah ter širše razprave sprejel sklep, s katerim predlaga Občinskemu svetu, da potrdi ekonomsko ceno v višini 20,79 EUR, ki zajema dodatno zaposlitev oskrbovalke v Občini Renče-Vogrsko v obsegu 0,5 in delež zaposlitve dodatne strokovne delavke v višini deleža 7,73 %.

Skladno s podano informacijo, da lahko izvajalec dodatno strokovno delavko, katere zaposlitev se nanaša na vse občine, zaposli le v primeru, če to zaposlitev v okviru povišane ekonomske cene potrdijo vsi občinski sveti, je odbor sprejel še naslednji dodatni sklep: »Ekonomsko ceno, ki velja od 1. 1. 2021 dalje, se določi v višini 20,39 EUR, kar zajema dodatno zaposlitev oskrbovalke v Občini Renče-Vogrsko v obsegu 0,5 zaposlitve. Ekonomska cena v višini 20,79 EUR pa naj velja s prvim dnem v mesecu potem, ko so zaposlitev dodatne strokovne delavke za koordiniranje sprejeli vsi ostali občinski sveti občin, v katerih izvajalec izvaja to storitev.

*CILJI IN NAČELA:*

Z dodatno zaposlitvijo oskrbovalke za izvajanje neposredne oskrbe v Občini Renče-Vogrsko za polovični delovni čas bi bili oskrbe v storitvi »Pomoč družini na domu« vsi, ki jo potrebujejo in je trenutno zaradi pomanjkanja kadra še niso deležni.

*FINANČNE IN DRUGE POSLEDICE:*

Z dodatno zaposlitvijo oskrbovalke za izvajanje neposredne oskrbe v Občini Renče-Vogrsko za polovični delovni čas se ob novi ekonomski ceni v višini 20,39 EUR stroški občine povečajo povprečno za 863,49 EUR mesečno.

Z dodatno zaposlitvijo oskrbovalke za izvajanje neposredne oskrbe v Občini Renče-Vogrsko za polovični delovni čas delež in zaposlitvijo dodatne strokovne delavke v višini deleža 7,73 % se ob novi ekonomski ceni v višini 20,79 EUR stroški občine povečajo povprečno za 1.056,45 EUR mesečno.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 43. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19), 12. in 18. člena Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12), in 18. člena Statuta Občine Renče - Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**SKLEP**

1.

Ekonomska cena storitve »Pomoč družini na domu« znaša 20,39 EUR na uro od 1. 1. 2021 dalje.

2.

Ekonomska cena storitve »Pomoč družini na domu« znaša 20,79 EUR na uro od prvega dne naslednjega meseca potem, ko zaposlitev dodatne strokovne delavke sprejmejo vsi ostali občinski sveti občin, v katerih izvajalec izvaja to storitev.

3.

Z dnem uveljavitve ekonomske cene v višini 20,79 EUR preneha veljati ekonomska cena v višini 20,39 EUR.

4.

V izračunu obeh ekonomskih cen je upoštevana redna zaposlitev 4,5 oskrbovalk za nedoločen čas, 0,195 strokovnega delavca za strokovno pripravo in 0,1125 strokovnega delavca za vodenje in koordiniranje.

5.

Subvencionirana cena za uporabnike od 1. 1. 2021 dalje znaša:

* od ponedeljka do sobote 5,00 EUR na uro,
* ob nedeljah 7,00 EUR na uro in
* ob praznikih in drugih dela prostih dnevih 7,50 EUR na uro.

4.

Ta sklep prične veljati takoj in se objavi v Uradnih objavah Občinskega lista.

Številka:

Datum:

 Tarik Žigon

 Župan